(Сахараў: ) "Кузьняцоў піша пра тое, што адбывалася ў Курапатах у 1930-я гады. А што тычыцца Крывальцэвіча й Іова, то яны глядзяць на курапацкую праблему з гледзішча археалёгіі. Трэцяя частка тычыцца самых апошніх падзеяў вакол Курапатаў. Спадар Вацлаў Арэшка мяркуе, што яна мусіць быць чыста інфарматыўнай. Там мусіць быць як мага менш эмоцыяў, бо, каб усе бакі былі задаволеныя кнігай, яна мусіць быць чыста інфарматыўнай. Пры тым, што яна разьлічаная як на прадстаўнікоў трэцяга сэктару, так і на звычайных грамадзянаў, якія гэтай тэмай практычна не валодаюць, а проста ведаюць, што ёсьць Курапаты".